ഇന്ത്യൻ 2

എസ്. ഷങ്കർ സംവിധാനം ചെയ്ത് 2024-ൽ പുറത്തിറങ്ങിയ ഒരു തമിഴ് ഭാഷാ *വിജിലൻ്റ് ആക്ഷൻ* ചലച്ചിത്രമാണ് **ഇന്ത്യൻ 2**. 1996 - ൽ പുറത്തിറങ്ങിയ ഇന്ത്യൻ എന്ന ചലച്ചിത്രത്തിന്റെ രണ്ടാം ഭാഗമായ ഈ ചിത്രം, ലൈക്ക പ്രൊഡക്ഷൻസിനു കീഴിൽ അല്ലിരാജ സുബാഷ്കരൻ ആണ് നിർമ്മിച്ചത്. 

കമൽ ഹാസൻ (ആദ്യഭാഗത്തിലെ കേന്ദ്രകഥാപാത്രമായ *സേനാപതിയായി*), സിദ്ധാർത്ഥ് എന്നിവരാണ് കേന്ദ്ര കഥാപാത്രങ്ങളെ അവതരിപ്പിക്കുന്നത്. കൂടാതെ ആദ്യഭാഗത്തിൽ *കൃഷ്ണസ്വാമി* എന്ന കഥാപാത്രത്തെ അവതരിപ്പിച്ച നെടുമുടി വേണുവിന് പകരം നന്ദു പൊദുവാൾ  ഈ ചിത്രത്തിൽ അഭിനയിച്ചു. അനിരുദ്ധ് രവിചന്ദർ സംഗീത സംവിധാനം നിർവ്വഹിക്കുന്ന ഈ ചലച്ചിത്രത്തിന്റെ ഛായാഗ്രഹണവും ചിത്രസംയോജനവും യഥാക്രമം എസ്. രവി വർമ്മനും എ. ശ്രീകർ പ്രസാദുമാണ് നിർവ്വഹിക്കുന്നത്.  ചിത്രം ബോക്സ് ഓഫീസിൽ പരാജയപ്പെട്ടു.

## അഭിനയിച്ചവർ
*കമൽ ഹാസൻ ട്രിപ്പിൾ റോളിൽ - സേനാപതി വീരശേഖരൻ "ഇന്ത്യൻ", ചന്ദ്രബോസ് "ചന്ദ്രു" ( ഇന്ത്യൻ-ൽ നിന്നുള്ള ഫ്ലാഷ്ബാക്ക് ഫൂട്ടേജ് ), വീരശേഖരൻ ബൽറാം (ഇന്ത്യൻ 3-ൽ നിന്നുള്ള അതിഥി വേഷം) 
*സിദ്ധാർത്ഥ് - ചിത്ര അരവിന്ദൻ 
*എസ്.ജെ. സൂര്യ - "സകലകലാ വല്ലവൻ" സർഗുണ പാണ്ഡ്യൻ 
*രാകുൽ പ്രീത് സിംഗ് - ദിശ 
*പ്രിയ ഭവാനി ശങ്കർ - ആരതി തങ്കവേൽ 
*ബോബി സിംഹ - പ്രമോദ് കൃഷ്ണസ്വാമി 
*വിവേക് - ഇളങ്കോ (മരണാനന്തര സിനിമ) 
**കോവൈ ബാബു - വിവേകിന് ബോഡി ഡബിൾ 
*നെടുമുടി വേണു - കൃഷ്ണസ്വാമി (മരണാനന്തര ചിത്രം)
**നന്ദു പൊതുവാൾ - നെടുമുടി വേണുവിന് ബോഡി ഡബിൾ 
*സമുതിരക്കനി - വരദരാജൻ 
*കാളിദാസ് ജയറാം - നിലേഷ് കൃഷ്ണ 
*ബ്രഹ്മാനന്ദം - രമണ റെഡ്ഡി 
*ഉദയ് മഹേഷ് - സുഗുമാരൻ 
*ഡൽഹി ഗണേഷ് - കൃഷ്ണ മോഹൻ 
*ഫൈവ് സ്റ്റാർ കൃഷ്ണ - നമ്പ്യാർ 
*മനോബാല - നഞ്ചുണ്ട മൂർത്തി (മരണാനന്തര ചിത്രം) 
*ജഗൻ - തംബേഷ്   
*ദീപാ ശങ്കർ - തംബേഷിൻ്റെ സഹോദരി 
*നാഗേന്ദ്രബാബു - പരിസുതം എംഎൽഎ 
*ഋഷികാന്ത് - ഹരീഷ് 
*ഗുൽഷൻ ഗ്രോവർ - അമിത് അഗർവാൾ 
*സയാജി ഷിൻഡെ - ബൽസിംഗ് 
*സക്കീർ ഹുസൈൻ - ദർശൻ ഭായ് 
*പീയൂഷ് മിശ്ര - കിഷൻ സിംഗ് 
*അഖിലേന്ദ്ര മിശ്ര - മദൻലാൽ മേത്ത 
*ഗഞ്ച കറുപ്പ് - ശിവജ്ഞാനം 
*ഇമ്മാൻ അണ്ണാച്ചി - ഹരീഷിൻ്റെ അമ്മാവൻ 
*ജി. മാരിമുത്തു - ചൊക്കലിംഗം (മരണാനന്തര സിനിമ) 
*വിനോദ് സാഗർ - കിരുബാകരൻ 
*യോഗ്‌രാജ് സിംഗ് - അമിതിൻ്റെ അംഗരക്ഷകൻ 
*രേണുക - കനഗലത തങ്കവേൽ 
*തമ്പി രാമയ്യ - തങ്കവേൽ 
*കല്യാണി നടരാജൻ - ചിത്ര വരദരാജൻ 
*സി. രംഗനാഥൻ - മുത്തുരാജ് 
*രവി വെങ്കിട്ടരാമൻ - എഞ്ചിനീയർ കെ.കതിർവേൽ
*കൃഷ്ണകുമാർ മേനോൻ - ദിശയുടെ അച്ഛൻ
*ചേരൻരാജ് - പോലീസ് ഓഫീസർ 
*കാജൽ അഗർവാൾ - ധക്ഷായിണി (ഇന്ത്യൻ 3 എന്നതിൽ നിന്നുള്ള അതിഥി വേഷം)  
*ഡെമി-ലീ ടെബോ - "കലണ്ടർ സോംഗ്" എന്ന ഗാനത്തിലെ ഒരു മോഡൽ (അതിഥിരൂപം)  
*ഗുരു സോമസുന്ദരം - കോമൺ മാൻ (മോഷൻ ക്യാപ്‌ചർ വഴി)

## നിർമ്മാണം
2017 - ൽ തമിഴ് റിയാലിറ്റി ഷോയായ ബിഗ് ബോസിന്റെ ആദ്യ സീസണിൽ കമൽ ഹാസനാണ് ഇന്ത്യൻ 2 ചലച്ചിത്രം നിർമ്മിക്കുമെന്ന് പ്രഖ്യാപിച്ചത്. ആദ്യഘട്ടത്തിൽ ദിൽ രാജുവായിരുന്നു നിർമ്മാതാവെങ്കിലും പിന്നീട് 2018 നവംബർ 7 - ന് കമൽ ഹാസന്റെ പിറന്നാൾ ദിനത്തിൽ ലൈക്ക പ്രൊഡക്ഷൻസ്, തങ്ങളാണ് ചലച്ചിത്രം നിർമ്മിക്കുന്നതെന്ന് ഔദ്യോഗികമായി അറിയിക്കുകയുണ്ടായി.  തമിഴ് സാഹിത്യകാരനായ ബി. ജെയമോഹൻ, കബിലൻ വൈരമുത്തു, ലക്ഷ്മി ശരവണകുമാർ എന്നിവർ ചിത്രത്തിന്റെ സംഭാഷണം തയ്യാറാക്കുന്നത്. 
2018 ഡിസംബറിൽ ആദ്യം ചിത്രീകരണം ആരംഭിക്കുമെന്നും 2019 - ൽത്തന്നെ ചിത്രീകരണം പൂർത്തിയാക്കുമെന്നും സംവിധായകൻ ഷങ്കർ അറിയിച്ചിരുന്നു. ഇതിനെത്തുടർന്ന് ഇന്ത്യൻ 2, തന്റെ 58 വർഷക്കാലത്തെ ചലച്ചിത്ര ജീവിതത്തിലെ അവസാനത്തെ ചലച്ചിത്രമായിരിക്കുമെന്ന് 2018 ഡിസംബറിൽ കമൽ ഹാസൻ പ്രഖ്യാപിക്കുകയുണ്ടായി.  2018 ഡിസംബർ 14 - ന് ചിത്രീകരണം ആരംഭിക്കാൻ തീരുമാനിച്ചിരുന്നെങ്കിലും, പിന്നീട് 2019 ജനുവരി 18 - നാണ് ആരംഭിച്ചത്.  2019 ഫെബ്രുവരി 11 - ന് ചിത്രത്തിന്റെ രണ്ടാം ഷെഡ്യൂൾ ചിത്രീകരണവും ആരംഭിച്ചു. 

## സ്വീകരണം
ചിത്രത്തിന് നിരൂപകരിൽ നിന്നും പ്രേക്ഷകരിൽനിന്നും വളരെ മോശം അഭിപ്രായങ്ങളാണ് ലഭിച്ചത്.

## അവലംബം

## കുറിപ്പുകൾ

## പുറം കണ്ണികൾ
* 

വർഗ്ഗം:പുറത്തിറങ്ങാനിരിക്കുന്ന തമിഴ് ചലച്ചിത്രങ്ങൾ
വർഗ്ഗം:എസ്. ഷങ്കർ സംവിധാനം ചെയ്ത ചലച്ചിത്രങ്ങൾ
വർഗ്ഗം:കമൽ ഹാസൻ അഭിനയിച്ച ചലച്ചിത്രങ്ങൾ